Objektom tohto trestného činu je sloboda pobytu. V zmysle čl. 23 ods. 1 až 3 Ústavy SR je sloboda pohybu a pobytu zaručená. Tieto slobody môžu byť obmedzené zákonom, ak je to nevyhnutné pre bezpečnosť štátu, udržanie verejného poriadku, ochranu zdravia alebo ochranu práv a slobôd iných na vymedzených územiach aj v záujme ochrany prírody.
Kvalifikačným znakom je aj spáchanie trestného činu obmedzovania slobody pobytu závažnejším spôsobom konania. Kvalifikačný znak „násilím, hrozbou bezprostredného násilia alebo hrozbou inej ťažkej ujmy“ ako závažnejší spôsob konania v § 138 písm. d) Trestného zákona a znak „ľsťou“ v § 138 písm. f) Trestného zákona sa nepoužije, pretože je obsiahnutý v zákonných znakoch trestného činu.
Burda, E. – Čentéš, J. – Kolesár, J. – Záhora, J. a kol.: Trestný zákon II. Osobitná časť, komentár. Praha: C. H. Beck 2011.
trestný čin, ktorého sa dopustí ten, kto ľsťou, násilím, hrozbou násilia alebo inej ujmy iného neoprávnene núti k pobytu na určitom mieste, alebo inému neoprávnene bráni v pobyte na určitom mieste
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.